CELEX: 32013D0127
Language: hu
Date: 2013-03-11 00:00:00
Title: 2013/127/EU: A Tanács határozata ( 2013. március 11. ) a nemzeti központi bankok külső könyvvizsgálóiról szóló 1999/70/EK határozatnak a Central Bank of Cyprus külső könyvvizsgálói tekintetében történő módosításáról

14.3.2013   
            
            
               HU
            
            
               Az Európai Unió Hivatalos Lapja
            
            
               L 70/6
            
         A TANÁCS HATÁROZATA
   (2013. március 11.)
   a nemzeti központi bankok külső könyvvizsgálóiról szóló 1999/70/EK határozatnak a Central Bank of Cyprus külső könyvvizsgálói tekintetében történő módosításáról
   (2013/127/EU)
   AZ EURÓPAI UNIÓ TANÁCSA,
   tekintettel a Központi Bankok Európai Rendszere és az Európai Központi Bank alapokmányáról szóló, az Európai Unióról és az Európai Unió működéséről szóló szerződéshez csatolt (4.) jegyzőkönyvre és különösen annak 27.1. cikkére,
   tekintettel az Európai Központi Banknak az Európai Unió Tanácsához intézett, a Central Bank of Cyprus külső könyvvizsgálóiról szóló, 2013. február 4-i EKB/2013/3 ajánlására (1),
   mivel:
   
               (1)
            
            
               Az Európai Központi Bank (EKB) és az eurorendszer nemzeti központi bankjainak beszámolóit az EKB Kormányzótanácsa által javasolt és az Európai Unió Tanácsa által jóváhagyott független külső könyvvizsgálóknak kell ellenőrizniük.
            
         
               (2)
            
            
               A Central Bank of Cyprus jelenlegi külső könyvvizsgálóinak megbízatása a 2012-es pénzügyi év ellenőrzését követően lejár. Ezért külső könyvvizsgálók kinevezése szükséges a 2013. pénzügyi évtől.
            
         
               (3)
            
            
               A Central Bank of Cyprus a KPMG Limited-et választotta külső könyvvizsgálójaként a 2013–2017. pénzügyi évekre.
            
         
               (4)
            
            
               Az EKB Kormányzótanácsa azt ajánlotta, hogy a KPMG Limited-et nevezzék ki a 2013–2017. pénzügyi évekre a Central Bank of Cyprus külső könyvvizsgálójaként.
            
         
               (5)
            
            
               Helyénvaló az EKB Kormányzótanácsának ajánlását követni, és az 1999/70/EK tanácsi határozatot (2) ennek megfelelően módosítani,
            
         ELFOGADTA EZT A HATÁROZATOT:
   1. cikk
   Az 1999/70/EK határozat 1. cikkének (14) bekezdése helyébe a következő szöveg lép:
   
      „(14)   A Tanács a KPMG Limited-et mint a Central Bank of Cyprus külső könyvvizsgálóját a 2013–2017. pénzügyi évekre jóváhagyja.”
   
   2. cikk
   Ez a határozat a róla szóló értesítés napján lép hatályba.
   3. cikk
   Ennek a határozatnak az Európai Központi Bank a címzettje.
   
      Kelt Brüsszelben, 2013. március 11-én.
      
         
            a Tanács részéről
         
         
            az elnök
         
         E. GILMORE
      
   
   
      (1)  HL C 37., 2013.2.9., 1. o.
   
      (2)  HL L 22., 1999.1.29., 69. o.